Hjólböruhlöss af stuðningsmönnum (BJ)

Ég las grein Ingibjargar Sólrúnar í Mogganum um helgina. Hér er það sem sat eftir hjá mér:

Samfylkingin var sigurvegari síðustu kosninga ...

Það dugði okkur þó ekki til að komast alla leið - við þurfum meira.

Rétt tæpur þriðjungur kjósenda valdi Samfylkinguna en nýlegar kannanir sýna að mun fleiri eru um þessar mundir reiðubúnir til þess að greiða okkur atkvæði sitt.

Í tengslum við formannskjörið hefur fjöldi stuðningsmanna skráð sig í Samfylkinguna og bendir flest til að félagar hennar séu nú orðnir um 20 þúsund talsins.

Þetta mun tvímælalaust styrkja Samfylkinguna í næstu kosningum ...

Andstæðingar okkar vita þetta og munu gera allt sem í þeirra valdi stendur til að koma í veg fyrir að draumur okkar verði að veruleika.

Þetta verðum við, sem styðjum Samfylkinguna, að muna ...

Þegar flokkur hættir að vera smáflokkur og verður fjöldaflokkur eins og nú hefur gerst, verður á honum eðlisbreyting. Hópurinn sem á bakvið hann stendur verður breiðari ...

Þessi staðreynd skapar mikil tækifæri ...

Samfylkingin getur orðið forystuflokkur í ríkisstjórn og stuðningsmenn hennar eiga rétt á því að við vöndum okkur ...

Við erum með fjöregg í höndunum ...

Stuðningsmenn Samfylkingarinnar eru þverskurður samfélagsins alls, fólk úr öllum starfsstéttum og þjóðfélagshópum, á öllum aldri og með mismunandi bakgrunn.

Þetta fólk á það sammerkt að það vill búa til gott samfélag ...

Við viljum samfélag þar sem er rými fyrir alla ...

Við erum ekki á móti auðlegð ...

Eini raunhæfi mælikvarðinn á ágæti stjórnmála er hvort þau auka almenna vellíðan einstaklinganna ...

Stærsta verkefnið sem við stöndum andspænis á hverjum tíma er hvernig við aukum hagvöxtinn og skiptum ávöxtum hans.

Það er ekki nóg að vilja ná tökum á stjórnartaumunum, vilja spenna Samfylkingarhestinn fyrir vagninn - við verðum að vita hvert við ætlum og hvaða erindi við eigum.

Við megum aldrei gleyma sameiginlegum hugsjónum okkar og það er í endurskini þeirra sem við eigum að skoða allt sem við gerum.

Það er með þær í huga sem við eigum að vega og meta stefnur og strauma samtímans, markmið okkar og leiðir.

Við eigum að leggja rækt við einstaklinginn og auka valfrelsi hans og möguleika ...

Einstaklingshyggja og markaðsvæðing undanfarinna áratuga hefur gert einstaklinginn framandi gagnvart umhverfi sínu - hann er orðinn að neytanda ...

Í formannskjöri Samfylkingarinnar stendur valið um hver eigi að leiða flokkinn ...

Það er flokksmanna að taka þá ákvörðun ...

Og allt annað

Svo datt mér í hug þessi skoðanakönnun sem var í Mogganum fyrir viku.

,,FYLGI stjórnarflokkanna jókst í síðasta mánuði, en fylgi við Samfylkinguna minnkaði ef marka má nýjustu skoðanakönnun Gallup.

Samkvæmt könnuninni er fylgi Sjálfstæðisflokksins 38%, en var 37% í febrúar. Fylgi Framsóknarflokksins er 11,5% en var 10% í febrúar. Samfylkingin mælist með 29% fylgi en var með 32% fylgi í febrúar. Fylgi VG lækkar um eitt prósentustig milli mánaða og mælist 15%. Hins vegar eykst fylgi Frjálslynda flokksins um tvö prósentustig og mælist 6%.

Ríkisstjórnarflokkanir mældust samkvæmt könnuninni með samtals 51% fylgi, en þetta er í fyrst skipti síðan í september sl. sem það fer upp fyrir 50%.

Könnunin var gerð dagana 28. febrúar til 30. mars. Úrtakið var 2.539 manns á aldrinum 18-75 ára. Svarhlutfall var 62%.''

Benedikt Jóhannesson

Fleiri pistlar